Վարչապետ Նիկոլ Փաշինյանը կարևորել է քննարկումների նոր փուլը և հույս է հայտնել, որ համատեղ քննարկումները կլինեն շարունակական․ «Արդեն քննարկումների նոր փուլն է և ուրախ եմ այս առիթի համար։ Շատ եմ կարևորում այս երկխոսությունը և ուզում եմ ասել, որ բարձր եմ գնահատում ՀՅԴ-ի գործունեությունն ու դերը մեր ժամանակակից քաղաքական կյանքում։ Հույս ունեմ, որ մեր խոսակցությունները, քաղաքական գործընթացները և քաղաքական իրավիճակը կընթանան համագործակցության շարունակության տրամաբանությամբ, և, իհարկե, մենք պատրաստ ենք անելու ամեն ինչ դրա համար։ Համոզված եմ, որ նաև ձեր ընկալումն է այդպիսին»։